Ο υψηλόβαθμος και αμφιλεγόμενος σύμβουλος του Βρετανού πρωθυπουργού Μπόρις Τζόνσον διέψευσε σήμερα δημοσίευμα των Sunday Times, σύμφωνα με το οποίο έδωσε προτεραιότητα στην ανοσία της αγέλης και στην οικονομία στην κρίση του κορονοϊού εις βάρος της ζωής των συνταξιούχων.

Οι Sunday Times έγραψαν πως ο Ντόμινικ Κάμινγκς στα τέλη Φεβρουαρίου είχε περιγράψει την κυβερνητική στρατηγική ως «ανοσία της αγέλης, προστασία της οικονομίας και αν αυτό σημαίνει ότι κάποιοι συνταξιούχοι θα πεθάνουν, τι να γίνει».

Απαντώντας σε ερώτηση του Reuters αν έχει πει τα λόγια που του αποδίδονται και αν το ρεπορτάζ ήταν ακριβές, ο Κάμινγκς είπε: «Όχι. Βεβαίως όχι. Όχι».

Πηγή: ΑΜΠΕ